Author: duricova
Company: mpsvr

N á v r h 
 
na  poverenie ministerky práce, sociálnych vecí a rodiny SR vykonávaním právnych úkonov v súvislosti  s vymenovaním generálneho riaditeľa Sociálnej poisťovne 

	Podľa § 122 ods. 1 zákona č. 461/2003 Z. z. o sociálnom poistení v znení zákona 677/2006 Z. z. na  čele Sociálnej poisťovne je generálny riaditeľ. 
Podľa § 122 ods. 2 generálneho riaditeľa vymenúva a odvoláva vláda Slovenskej republiky. 
 
Zákon č. 552/2003 Z. z. o výkone práce vo verejnom  záujme v § 4 ustanovuje, že právne úkony za zamestnávateľa voči zamestnancovi, ktorý je štatutárnym orgánom, robí orgán, ktorý ho vymenoval alebo zvolil. Ak je tento štatutárny orgán vymenovaný alebo zvolený kolektívnym orgánom podľa osobitného predpisu robí právne úkony jeho predseda alebo iná fyzická osoba týmto orgánom poverená. 
 
Na základe toho predkladám na rokovanie vlády Slovenskej republiky návrh na poverenie ministerky práce, sociálnych vecí a rodiny SR vykonávaním právnych úkonov v súvislosti  s vymenovaním generálneho riaditeľa Sociálnej poisťovne.